Kritériá pre prijatie uchádzačov o štúdium

v školskom roku 2024/2025

EDU ID: 100000027

Prijímacie konanie sa uskutočňuje v súlade s § 68 ods. 1 a § 161m ods. 3  zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 415/2021 Z. z. Ministerstvo školstva, vedy, výskumu a mládeže SR určuje termíny konania prijímacích skúšok pre školský rok 2024/2025 a termín zverejnenia zoznamu uchádzačov podľa výsledkov prijímacieho konania pre školský rok 2024/25 nasledovne:

1. **Prijímacie pohovory do prvého ročníka štvorročných maturitných vzdelávacích odborov sa budú konať:**

**1. termín - 2. mája 2024 a 2. termín - 6. mája 2024.**

Pre školský rok 2024/2025 prijmeme do troch tried prvého ročníka 78 žiakov základných škôl (9. ročníka) a  osemročných gymnázií (4. alebo 5. ročníka ) do študijných odborov:

**2381 M 00 strojárstvo** (26 žiakov)

**2387 M 00 mechatronika** (26 žiakov)

**3918 M 00 technické lýceum** (26 žiakov)

1. **Prijímacie pohovory do prvého ročníka bilingválneho štvorročného maturitného vzdelávacieho odboru sa budú konať:**

**1. termín - 29. apríla 2024 a 2.termín 9. mája 2024.**

Pre školský rok 2024/2025 otvárame jednu triedu prvého ročníka pre žiakov základných škôl (9. ročníka aj 8. ročníka)

a osemročných gymnázií (4. alebo 5. ročníka ) do študijného odboru:

**3918 M 03 technické lýceum - bilingválne štúdium** (26 žiakov)

1. Termín prijímania prihlášok na štúdium – do **20. marca 2024**.

**3918 M 03 technické lýceum - bilingválne štúdium**

**2381 M 00 strojárstvo; 2387 M 00 mechatronika; 3918 M 00 technické lýceum**

Prihlášku možno podať:

* cez informačný systém základnej školy ( EduPage);
* odoslaním naskenovaného tlačiva prihlášky prostredníctvom e-mailu na fajnorka@fajnorka.sk;
* poštou na adresu Stredná priemyselná škola strojnícka, Fajnorovo nábrežie 5, 814 75 Bratislava;
* vhodením do poštovej schránky školy pri vchode do budovy z Fajnorovho nábrežia.

Uchádzačovi so špeciálnymi výchovno-vzdelávacími potrebami (ŠVVP), ktorý bol v základnej škole integrovaný, je potrebné vyznačiť v prihláške požiadavku na úpravu konania PS - predĺženie času na vypracovanie testov. K prihláške je potrebné doložiť:

1. žiadosť zákonného zástupcu žiaka o úpravu konania PS,
2. správu z diagnostického vyšetrenia vykonanú zariadením poradenstva a prevencie nie staršiu ako dva roky.
3. **Kritériá prijímacieho konania:**

4.1 **Prospech – hodnotenie zo ZŠ**

**Nebilingválne odbory** (strojárstvo, mechatronika, technické lýceum) vzdelávania: zohľadňujú sa študijné výsledky **zo základnej školy** z koncoročnej klasifikácie za **7. a 8. ročník** a polročnej klasifikácie za **9. ročník** základnej školy, respektíve odpovedajúce ročníky osemročných gymnázií.

Body budú pridelené nasledujúcim spôsobom:

Povinné predmety **-** **slovenský jazyk a literatúra;** **matematika.** Body za každú známku samostatne podľa nasledujúceho vzťahu:

.

Profilový predmet - **fyzika.** Do celkového súčtu budú pridelené body za každú známku samostatne podľa nasledujúceho vzťahu:

Doplnkový predmet - **anglický jazyk.** Do celkového súčtu budú pridelené body za každú známku samostatne podľa nasledujúceho vzťahu:

.

**Bilingválny odbor** ( technické lýceum – bilingválne štúdium) vzdelávania: zohľadňuje študijné výsledky **zo základnej školy** z koncoročnej klasifikácie za **7**. **a 8. ročník** a polročnej klasifikácie za **9**. ročník základnej školy, respektíve odpovedajúce ročníky osemročných gymnázií. Pre žiakov prichádzajúcich z **8. ročníka** ZŠ výsledky z koncoročnej klasifikácie **6. a 7.** ročníka a polročnej klasifikácie  **8**. ročníka.

Body budú pridelené nasledujúcim spôsobom:

Povinné predmety **-** **slovenský jazyk a literatúra;** **matematika.** Body za každú známku samostatne podľa nasledujúceho vzťahu:

.

Profilový predmet je **anglický jazyk.** Do celkového súčtu budú pridelené body za každú známku samostatne podľa nasledujúceho vzťahu:

4.2 **Prijímacie skúšky**

sa budú konať 29. apríla – 9. mája 2024 **formou písomného testu.**

Obsah prijímacích skúšok je v súlade s platným ŠVP pre 2. stupeň základných škôl.

**Nebilingválne odbory** (strojárstvo, mechatronika, technické lýceum) z matematiky (max. 25 bodov) a slovenského jazyka (max. 25 bodov);

Uchádzač, ktorý z **testovania T9** dosiahne **minimálne 80%** z matematiky a slovenského jazyka sa nezúčastní prijímacích skúšok a automaticky mu bude pridelený plný počet bodov z oboch predmetov.

**Bilingválny odbor** (technické lýceum – bilingválne štúdium) z matematiky (max. 25 bodov), slovenského jazyka (max. 25 bodov), z talentových skúšok (max. 50 bodov).

Uchádzač, ktorý z **testovania T9** dosiahne **minimálne 90%** z matematiky a slovenského jazyka sa nezúčastní prijímacích skúšok z matematiky a slovenského jazyka, automaticky mu bude pridelený plný počet bodov z oboch predmetov.

Zúčastní sa iba **talentových** prijímacích skúšok.

4.3 **Ďalšie kritériá:**

Do celkového súčtu budú pridelené body za každé kritérium:

* 1. **Predmetová olympiáda** sa započítava do celkového hodnotenia, ak žiak bol úspešným riešiteľom v olympiáde zo SJL, cudzieho jazyka (ANJ, NEJ, RUJ, SJA, FRJ), DEJ, MAT, FYZ, CHE, BIO, GEO, technickej olympiáde a Pytagoriáde, I-Bobor a pod. (max. 20 bodov), za športovú súťaž (max. 10 bodov).
  2. **Celonárodné a medzinárodné umiestnenia** v olympiádach a**technických** súťažiach (max. 30 bodov).
  3. **Vlastné kritérium** strednej školy – absolvovanie Technickej prípravy, resp. letného tábora na Fajnorke (20 bodov) ;
  4. **Bonus** za obe prihlášky podané na SPŠ strojnícku na rôzne **nebilingválne** odbory (20 bodov). V takom prípade musí uchádzač úspešne absolvovať prijímacie skúšky **v oboch termínoch.**
  5. **Bonusové body** za vlastnú tvorbu uchádzača v technickej oblasti. Ak uchádzač vypracuje vlastný technický projekt a doručí ho najneskôr do termínu prijímacích skúšok (max. 20 bodov).
  6. **Bonusové body** za **testovanie T9** z predmetu matematika v nebilingválnych odboroch:

**80% - 100%** 20 bodov

**60% - 79%** 10 bodov

* 1. **Odobraté body** za zníženú známku zo správania ( znížená na 2. stupeň mínus 20 bodov a znížená na 3. stupeň mínus 50 bodov).

1. **Podmienky pre prijatie:**
2. O prijatí uchádzača na štúdium **rozhoduje riaditeľ SPŠ strojnícke**j na základe výsledkov prijímacieho konania na návrh prijímacej komisie, ktorú zriaďuje ako svoj poradný orgán. Riaditeľ strednej školy **do 17. mája 2024** rozhodne o prijatí alebo neprijatí žiaka na základe výsledkov prijímacieho konania a zverejní zoznam uchádzačov na webovom sídle strednej školy a výveske na vchode školy. Proti rozhodnutiu riaditeľa strednej školy o neprijatí sa môže uchádzač, alebo jeho zákonný zástupca, odvolať v lehote do 5 pracovných dní odo dňa doručenia rozhodnutia.
3. Uchádzač **vyhovie** na prijímacej skúške, ak získa minimálne 8 bodov z matematiky a 8 bodov zo slovenského jazyka. V prípade **bilingválneho odboru** ak získa minimálne 8 bodov z matematiky, 8 bodov zo slovenského jazyka, 16 bodov z talentových skúšok.
4. Uchádzači sa zoradia do poradia od najvyššieho súčtu bodov po najnižší súčet bodov pre každý odbor zvlášť. Zo vzniknutého poradia uchádzačov bude prijatý príslušný počet uchádzačov podľa plánovaného počtu prijatých žiakov v jednotlivých odboroch.
5. Celkový súčet bodov v prijímacom konaní pozostáva zo súčtu bodov za prospech na ZŠ (uvedený v bode. 4.1), z bodov získaných na prijímacích skúškach a z bodov získaných podľa ďalších kritérií (podľa bodu 4.3).
6. Pokiaľ by viac žiakov dosiahlo rovnosť bodov, rozhodne riaditeľ školy podľa nasledovných kritérií:
7. Podľa § 67 ods. 3 zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov bude prednostne prijatý uchádzač, ktorý má podľa rozhodnutia posudkovej komisie sociálneho zabezpečenia zmenenú pracovnú schopnosť,
8. získal väčší počet bodov za ďalšie kritériá,
9. dosiahol väčší počet z určeného profilového predmetu školy.
10. Riaditeľ strednej školy **do 17. mája 2024** doručí uchádzačovi **rozhodnutie** **o prijatí cez informačný systém základnej školy** (napr. EduPage) a**poštou** na adresu zákonného zástupcu. Výsledky prijímacieho konania budú zverejnené na bráne budovy školy a na internetovej adrese [www.fajnorka.sk](http://www.fajnorka.sk), pričom údaje na internete majú len informatívny charakter.
11. **Uchádzač** alebo zákonný zástupca maloletého uchádzača najneskôr **do 22. mája 2024 písomne potvrdí** strednej škole nástup na vzdelávanie alebo oznámi nenastúpenie žiaka na štúdium.
12. V prípade zrušenia zápisu zaslaním potvrdenia o nenastúpení na štúdium prijatým uchádzačom, bude na uvoľnené miesto prijatý uchádzač, ktorý bol pôvodne neprijatý pre nedostatok miesta. Výber takéhoto uchádzača sa uskutoční na základe zoradenia podľa počtu dosiahnutých bodov.
13. Ak sa nenaplní plánovaný počet žiakov do prvého ročníka, riaditeľ školy po prerokovaní v pedagogickej rade rozhodne **do 3. júna 2024** o tom, či sa bude v škole konať **druhé** **kolo** prijímacieho konania.
14. **Spoločné ustanovenia:**

Na organizáciu prijímacieho konania sa primerane vzťahujú ustanovenia príslušných právnych predpisov a rozhodnutí, ak toto rozhodnutie neustanovuje inak.

V Bratislave 5. februára 2024 Ing. Felix Dömény

riaditeľ školy